ประธานวิปฝ่ายค้าน เตรียมหารือแนวทางลงมติร่าง พ.ร.ก. 3 ฉบับ วันพรุ่งนี้เพื่อให้เป็นไปในทิศทางเดียวกันไม่ใช่ฟรีโหวต
ประธานวิปฝ่ายค้าน เตรียมหารือแนวทางลงมติร่าง พ.ร.ก. 3 ฉบับ วันพรุ่งนี้เพื่อให้เป็นไปในทิศทางเดียวกันไม่ใช่ฟรีโหวตนายสุทิน คลังแสง ประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน กล่าวว่า พรรคร่วมฝ่ายค้าน จะประชุมเพื่อกำหนดแนวทางการลงมติ พ.ร.ก.ทั้ง 3 ฉบับวันพรุ่งนี้ ซึ่งแนวทางการลงมติหัวหน้าพรรคฝ่ายค้านแต่ละพรรคได้ตกลงกันเบื้องต้นแล้วจะลงมติไปในทิศทางเดียวกันไม่ใช่ฟรีโหวต ส่วนจะมีปัญหาโหวตสวนมติเหมือนที่ผ่านมาหรือไม่ ไม่สามารถตอบได้ แต่พรรคฝ่ายค้านได้มีการหารือกันตลอดเวลาในระดับหัวหน้าพรรคไม่น่าจะมีปัญหาอะไรสำหรับการอภิปรายวันนี้จะเป็นการอภิปราย ร่าง พ.ร.ก.ให้อำนาจกระทรวงการคลังกู้เงิน เพื่อแก้ปัญหาเยียวยาผู้ได้รับผลกระทบจากโรคโควิด-19 วันสุดท้าย โดย ส.ส.พรรคเพื่อไทย ที่จะอภิปรายในวันนี้จะมีทั้ง ส.ส.หน้าใหม่ และ ส.ส.หน้าเก่า ส่วนการเสนอญัตติตั้งคณะกรรมาธิการวิสามัญขึ้นมาตรวจสอบการใช้จ่ายเงิน ฝ่ายค้านจะต้องแสดงเจตนาเพื่อขอตั้ง แต่หากมีแค่ ส.ส.ฝ่ายค้านคงไม่สามารถตั้งได้ ทั้งนี้หากเสียงไม่พอที่จะตั้งคณะกรรมาธิการฝ่ายค้าน จะตั้งเครือข่ายตรวจสอบภาคประชาชนแทน